**VILNIAUS ANTAKALNIO PROGIMNAZIJOS LABORANTĖS/LABORANTO PAREIGYBĖ**

**I SKYRIUS**

**PAREIGYBĖ**

1. Vilniaus Antakalnio progimnazijos laborantė/laborantas (toliau – laborantas) yra priskiriamas darbuotojų II grupei.
2. Pareigybės lygis – B.
3. Pareigybės paskirtis – padėti pedagogams taikyti ugdymo priemones laboratorinių bei praktinių darbų metu, taip pat panaudoti informacines ir komunikacines technologijas ugdymo procese, susipažinti su naudojamomis medžiagomis, jų kokybės, patvarumo ir patikimumo reikalavimais, išmanyti laboratorinių prietaisų bei įrangos paskirtį, naudojimą ir veikimo principus, atlikti cheminių – mechaninių medžiagų pavyzdžių tyrimo darbus.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Laborantas turi atitikti šiuos specialius reikalavimus:

4.1. turėti ne žemesnį, nei aukštąjį išsilavinimą;

4.2. taikyti taisyklingos lietuvių kalbos, kalbos kultūros normų reikalavimus, gebėti bendrauti bei bendradarbiauti;

4.3. turėti bendrųjų gebėjimų ir elementarių žinių, reikalingų laboranto darbui;

4.4. mokėti naudotis ir išmanyti informacinėmis technologijomis, taip pat mokykloje esančia laboratorine aparatūra bei priemonėmis;

4.5. gebėti tausoti ir tinkamai sandėliuoti laboratorijos priemones;

4.6. žinoti pagrindinius laboratorinių bei informacinių ir komunikacinių technologijų bandymų principus ir tvarką, išmanyti pagrindinius mokykloje naudojamų tyrimų metodus;

4.7. laborantas turi žinoti saugos ir sveikatos darbe, gaisrinės saugos, elektrosaugos reikalavimus, laikytis darbo tvarkos taisyklių;

4.8. turi greitai orientuotis situacijose, mokėti logiškai mąstyti, būti komunikabilus, diplomatiškas, sąžiningas ir savarankiškas;

4.9. teikti siūlymus dėl laboratorinių bei informacinių ir komunikacinių technologijų priemonių panaudojimo bei konsultuoti pedagogus;

4.10. dalyvauti ugdymo priemonių pirkimo procedūrose.

**III SKYRIUS**

**LABORANTO FUNKCIJOS**

5. Laborantas vykdo šias funkcijas:

5.1. prižiūri laboratorinius prietaisus bei informacines ir komunikacines technologijas, naudojamus ugdomajai veiklai, laiku informuoja mokytojus dėl įrenginių, mokymo priemonių netinkamos būklės eksperimentams atlikti, imasi priemonių gedimams pašalinti užtikrina tinkamą jų naudojimą, švarą ir tvarką;

5.2. veda mokymo priemonių apskaitą, tiesioginiam vadovui nurodžius, atlieka laboratorinių priemonių inventorizaciją;

5.3. padeda pedagogams organizuoti laboratorinius ir praktinius darbus:

5.3.1. pagal sutartą su pedagogu planą, nurodytą literatūrą ir pedagogui vadovaujant, paruošia gamtos mokslų pamokoms (laboratoriniams darbams) reikalingas priemones, vykdo šių dalykų mokytojų nurodymus ir užtikrina mokinių darbų bei naudojamo turto ugdymo metu saugumą;

5.3.2. po pamokos surenka naudotas priemones, medžiagas, indus, išplauna ir sudeda į tam skirtas vietas;

5.4. griežtai laikosi cheminių medžiagų laikymo, žymėjimo ir naudojimo taisyklių, dirbant su cheminėmis medžiagomis;

5.5. pagal sutartą su pedagogu planą, nurodytą literatūrą ir pedagogui vadovaujant, padeda panaudoti informacine ir komunikacines technologijas (kompiuterius ir kt. įrangą), vykdo šių dalykų mokytojų nurodymus ir užtikrina mokinių darbų bei naudojamo turto ugdymo metu saugumą;

5.6. suderinęs su dalykų mokytojais, teikia siūlymus mokyklos viešųjų pirkimų organizatoriui dėl medžiagų bei priemonių, reikalingų eksperimentams gamtos mokslų pamokose atlikti, įsigijimo;

5.7. suderinęs su dalykų mokytojais, teikia siūlymus mokyklos viešųjų pirkimų organizatoriui dėl informacinių, komunikacijų technologijų ir kompiuterinių programų panaudojimo pamokose, įsigijimo;

5.8. vykdo tiesioginio vadovo nustatytus metinius uždavinius;

5.9. vykdo kitus mokyklos direktoriaus ar tiesioginio vadovo pavedimus, susijusius su pareigybės funkcijomis;

6. Laborantas yra pavaldus ir atskaitingas mokyklos direktoriaus pavaduotojui ugdymo aplinkos aprūpinimui.

**IV SKYRIUS**

**ATSAKOMYBĖ**

7. Laborantas atsakingas už:

7.1. cheminių medžiagų saugų laikymą ir panaudojimą;

7.2. informacinių ir komunikacinių technologijų saugų bei tikslingą naudojimą, tausojimą, saugojimą;

7.2. tvarką ir švarą darbo vietoje;

7.3. Lietuvos Respublikos įstatymų ir kitų teisės aktų, mokyklos nuostatų, darbo ir priešgaisrinės saugos instrukcijų, darbo tvarkos taisyklių, funkcijų laikymąsi;

7.4. emociškai saugios mokymo(si) aplinkos mokykloje puoselėjimą, reagavimą į smurtą ir patyčias pagal mokyklos nustatytą tvarką.

8. Laborantą priima į darbą ir iš jo atleidžia mokyklos direktorius Lietuvos Respublikos teisės aktų nustatyta tvarka.

9. Laborantas už savo pareigų nevykdymą ar netinkamą vykdymą, dėl jo kaltės padarytą žalą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)